Brachypterus

Brachypterus er en slekt av små stumpglansbiller som lever på blomster. De ble tidligere gjerne regnet til familien glansbiller (Nitidulidae). De ligner på blomsterglansbiller (Meligethinae), som også lever på blomster, men kan skilles fra disse på at dekkvingene ikke dekker de bakerste bakkroppsleddene.

Utseende 
Små (gjerne 1,5 – 3 mm), brede og nokså flate biller. Hodet er ganske lite, antennene er middels lange, kraftige og mer eller mindre tydelig kølleformede. På farge er de brune eller svarte, av og til med matt metallglans. Oversiden er dekket med kraftig mikroskulptur som gjør overflaten temmelig matt, og fine, korte, nedliggende hår. Brystskjoldet (pronotum) er mye bredere enn langt, omtrent halvsirkelformet sett ovenfra. Dekkvingene er korte og brede, parallellsidige, tvert avkuttet bak slik at de bakerste bakkroppsleddene ikke er dekket. Beina er temmelig korte og kraftige.

Levevis 
Stumpglansbillene lever det meste av sitt liv i blomster, der de spiser pollen. De er nokså spesialiserte når det gjelder plantearter, og hver billeart lever bare på én eller noen få planter. De er særlig tallrike på stornesle (Urtica dioica) og torskemunn (Linaria spp.). Det er påvist at billenes aktivitet kan redusere frøproduksjonen hos vertsplantene, men de er ikke regnet som skadedyr da ingen av deres vertsplanter er viktige kulturplanter.

Systematisk oversikt 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien stumpglansbiller, Kateretidae
 Slekten Brachypterus Kugelann, 1794
 Brachypterus aeneomicans Wollaston, 1865
 Brachypterus angusticollis Kirejtshuk, 1984
 Brachypterus capensis
 Brachypterus curtulus Wollaston, 1864
 Brachypterus dilutarsis Solsky, 1876
 Brachypterus exaratus Dejean, 1836
 Brachypterus fulvipes Erichson, 1843
 Brachypterus glaber (Newman, 1834) - finnes i Norge
 Brachypterus globularius Murray, 1864
 Brachypterus horii (Hisamatsu, 1976)
 Brachypterus kaszabi Jelinek, 1965
 Brachypterus kraatzi (Grouvelle, 1903)
 Brachypterus labiatus Erichson, 1843
 Brachypterus longimanus (Wollaston, 1864)
 Brachypterus malaisei Kirejtshuk, 1984
 Brachypterus metallicus Reitter, 1874
 Brachypterus minutus Dejean, 1836
 Brachypterus nigriclaris Guillebeau, 1896
 Brachypterus pattens Lindberg, 1953
 Brachypterus proximus Kirejtshuk, 1989
 Brachypterus rotundicollis Murray, 1864
 Brachypterus rugosus Reitter, 1875
 Brachypterus schaefferi Grouvelle, 1912
 Brachypterus strigosus Reitter, 1875
 Brachypterus troglodytes Murray, 1864
 Brachypterus urticae (Fabricius, 1792) - vanlig på brennesle i Norge
 Brachypterus velatus Wollaston, 1863
 Brachypterus viridinitens Har.Lindberg, 1950
 Brachypterus yukikoae (Hisamatsu, 1976)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Biller formelt beskrevet i 1794
Dyr formelt beskrevet av Johann Gottlieb Kugelann
Glansbiller